23.6.2023 г.
6)
BG
Официален вестник на Европейския съюз
L 159 I/9
В член 3б, параграф 2 се добавя следната буква: „в) продажбата, лицензирането или прехвърлянето по какъвто и да е друг начин на права върху интелектуална собственост или търговски тайни, както и предоставянето на права за достъп или повторно използване на материали или информация, които са защитени с права върху интелектуална собственост или представляват търговски тайни, свързани със стоките и технологиите, посочени в параграф 1, и с предоставянето, производството, поддръжката и използването на тези стоки и технологии, пряко или непряко, на физически или юридически лица, образувания или органи в Русия или за използване в Русия.“
7)
Член 3в се изменя, както следва: а) вмъква се следният параграф: „1a.
Забранява се транзитът през територията на Русия на изнасяни от Съюза стоки и технологии, подходящи за използване в авиацията или космическата промишленост, посочени в приложение XI, и на гориво за реактивни двигатели и добавки за гориво, посочени в приложение XX.“; б) в параграф 4 се добавя следната буква: „в) продажбата, лицензирането или прехвърлянето по какъвто и да е друг начин на права върху интелектуална собственост или търговски тайни, както и предоставянето на права за достъп или повторно използване на материали или информация, които са защитени с права върху интелектуална собственост или представляват търговски тайни, свързани със стоките и технологиите, посочени в параграф 1, и с предоставянето, производството, поддръжката и използването на тези стоки и технологии, пряко или непряко, на физически или юридически лица, образувания или органи в Русия или за използване в Русия.“; в) вмъкват се следните параграфи: „6г.
Чрез дерогация от параграф 1а, компетентните органи могат да разрешат транзита през територията на Русия на стоки и технологии, подходящи за използване в авиацията или космическата промишленост, посочени в списъка в приложение XI, както и на горива за реактивни двигатели и добавки за гориво, посочени в списъка в приложение XX, след като установят, че тези стоки или технологии са предназначени за целите, посочени в параграфи 6а, 6б и 6в от настоящия член. 6д.
Чрез дерогация от параграф 1, компетентните органи могат да разрешат продажбата, доставката, трансфера или износа на стоките, изброени в част Б от приложение XI, ако стоките са предназначени за изключително ползване от разрешаващата държава членка под нейния пълен контрол и с цел изпълнение на задълженията ѝ за поддръжка в области, които са предмет на дългосрочно споразумение за отдаване под наем между тази държава членка и Руската федерация.“
8)
В член 3г параграф 5 се заменя със следното: „5.
Операторите на въздухоплавателни средства, които възнамеряват да извършат полет извън редовния график между Русия и Съюза, пряко или през трета държава, съобщават цялата относима информация за полета на компетентните органи на държавата членка на излитане или на пристигане най-малко 48 часа преди предприемането на полета.“
9)
В член 3да, параграф 5, буква д) се заличава.
10) Вмъкват се следните членове: „Член 3дб 1.
Считано от 24 юли 2023 г. се забранява предоставянето на достъп до пристанищата и шлюзовете на територията на Съюза на всеки плавателен съд, извършващ прехвърляне между кораби, независимо в кой момент от пътуването към пристанищата или шлюзовете на държава членка, ако компетентният орган има разумно основание да подозира, че плавателният съд нарушава забраните, установени в член 3м, параграфи 1 и 2 и член 3н, параграфи 1 и 4. 2.
Компетентният орган не предоставя достъп, ако плавателният съд не го е уведомил поне 48 часа предварително за прехвърляне между плавателни съдове в изключителната икономическа зона на държава членка или в рамките на 12 морски мили от изходната линия на съответната държава членка. 3.
Параграфи 1 и 2 не се прилагат по отношение на нуждаещ се от помощ плавателен съд, търсещ място за убежище, и по отношение на спешно спиране в пристанище по причини, свързани с морската безопасност, или с цел спасяване на човешки живот в морето.